CELEX: 32007R1064
Language: et
Date: 2007-09-17 00:00:00
Title: Komisjoni määrus (EÜ) nr 1064/2007, 17. september 2007 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses avilamütsiiniga (EMPs kohaldatav tekst )

18.9.2007   
            
            
               ET
            
            
               Euroopa Liidu Teataja
            
            
               L 243/3
            
         
      KOMISJONI MÄÄRUS (EÜ) nr 1064/2007,
   17. september 2007,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses avilamütsiiniga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artiklit 2,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele ettenähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Euroopa Ravimiametile on esitatud taotlus kehtestada ravimijääkide piirnormid ortosomütsiinide gruppi kuuluva antibiootikumi avilamütsiini jaoks. Veterinaarravimite komitee soovituse kohaselt tuleks kõnealune aine lisada määruse (EMÜ) nr 2377/90 I lisa tabelisse seoses järgmiste loomaliikidega: sead (lihaskude, nahk ja rasvkude, maks, neer), küülikud (lihaskude, rasvkude, maks, neer) ja kodulinnud (lihaskude, nahk ja rasvkude, maks, neer) ning seda linnuliikide puhul tingimusega, et avilamütsiini ei kasutata kodulindudel, kelle mune inimesed toiduks kasutavad.
            
         
               (3)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (4)
            
            
               Enne käesoleva määruse kohaldamist tuleks anda liikmesriikidele piisavalt aega, et nad saaksid käesoleva määruse sätete arvestamiseks teha kõik vajalikud käesolevast määrusest tulenevad kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (2)
               
            
         
               (5)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates 18. novembrist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. september 2007
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 703/2007 (ELT L 161, 22.6.2007, lk 28).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      Määruse (EMÜ) nr 2377/90 I lisasse (nimekiri farmakoloogilistest toimeainetest, mille suhtes kehtivad jääkide piirnormid) lisatakse järgmine aine:
      1.   Antibakteriaalsed ained
      1.2.   Antibiootikumid
      1.2.15.   Ortosomütsiinid
      
                  Farmakoloogilised toimeained
               
               
                  Markerjääk
               
               
                  Loomaliik
               
               
                  Jääkide piirnormid
               
               
                  Sihtkude
               
            
                  Avilamütsiin
               
               
                  Dikloroisoeverninikhape
               
               
                  Sead
               
               
                  50 μg/kg
               
               
                  Lihaskude
               
            
                  100 μg/kg
               
               
                  Rasvkude (1)
                  
               
            
                  300 μg/kg
               
               
                  Maks
               
            
                  200 μg/kg
               
               
                  Neer
               
            
                  Küülikud
               
               
                  50 μg/kg
               
               
                  Lihaskude
               
            
                  100 μg/kg
               
               
                  Rasv
               
            
                  300 μg/kg
               
               
                  Maks
               
            
                  200 μg/kg
               
               
                  Neer
               
            
                  Kodulinnud (2)
                  
               
               
                  50 μg/kg
               
               
                  Lihaskude
               
            
                  100 μg/kg
               
               
                  Rasvkude (3)
                  
               
            
                  300 μg/kg
               
               
                  Maks
               
            
                  200 μg/kg
               
               
                  Neer
               
            
         (1)  Seatõugude ja kodulinnuliikide puhul hõlmab kõnealune jääkide piirnorm nahka ja rasvkude loomulikes proportsioonides.
      
         (2)  Ei kasutata loomade puhul, kellelt saadakse inimtoiduks ettenähtud mune.
      
         (3)  Seatõugude ja kodulinnuliikide puhul hõlmab kõnealune jääkide piirnorm nahka ja rasvkude loomulikes proportsioonides.